ചര്മ്മ സംരക്ഷണത്തിന് പരീക്ഷിക്കാം മത്തങ്ങ കൊണ്ടുള്ള ഈ ഫേസ് പാക്കുകള് വീടുകളില് സുലഭമായി ലഭിക്കുന്ന ഒന്നാണ് മത്തങ്ങ. ആന്റി ഓക്സിഡന്റുകള് ധാരാളം അടങ്ങിയ ഇവ ചര്മ്മത്തിന്റെ ആരോഗ്യത്തിന് വളരെ നല്ലതാണ്.അതിനായി മത്തങ്ങ കൊണ്ടുള്ള ചില ഫേസ് പാക്കുകളെ പരിചയപ്പെടാം. മത്തങ്ങയുടെ പള്പ്പ് മുഖത്ത് നന്നായി തേച്ചു പിടിപ്പിക്കുക. പത്ത് മിനിറ്റിന് ശേഷം മുഖം മസാജ് ചെയ്യുക. മുഖത്തെ മൃതകോശങ്ങള് നീക്കം ചെയ്യാനും മുഖം തിളങ്ങാനും ഇത് സഹായിക്കും. ഒരു ടീസ്പൂണ് അരച്ച മത്തങ്ങയിലേയ്ക്ക് ഒരു സ്പൂണ് കാപ്പിപ്പൊടി ചേര്ക്കാം. ഇതിലേയ്ക്ക് മൂന്ന് ടീസ്പൂണ് തൈരും അര ടീസ്പൂണ് തേനും ചേര്ത്ത് നന്നായി മിക്സ് ചെയ്യുക. ശേഷം ഈ മിശ്രിതം മുഖത്ത് പുരട്ടാം. 10 മിനിറ്റിന് ശേഷം കഴുകി കളയാം. മുഖത്തെ ചുളിവുകള് അകറ്റാനും ചര്മ്മം തിളങ്ങാനും ഇത് സഹായിക്കും. മത്തങ്ങയിലെ കുരു കളഞ്ഞ ശേഷം അരച്ചുണ്ടാക്കുന്ന പള്പ്പിലേയ്ക്ക് മുട്ടയുടെ വെള്ള, തേന് എന്നിവ ചേര്ത്ത് മിശ്രിതമാക്കാം. ശേഷം ഈ മിശ്രിതം മുഖത്ത് നന്നായി തേച്ചുപിടിപ്പിക്കാം. 20 മിനിറ്റിന് ശേഷം കഴുകിക്കളയാം. കരുവാളിപ്പ് മാറാനും കറുത്ത പാടുകളെ അകറ്റാനും മുഖക്കുരു മാറാനും ചര്മ്മം തിളങ്ങാനും ഇത് പതിവായി ചെയ്യാം.The post ചര്മ്മ സംരക്ഷണത്തിന് പരീക്ഷിക്കാം മത്തങ്ങ കൊണ്ടുള്ള ഈ ഫേസ് പാക്കുകള് first appeared on MalayalamExpressOnline.